Partido Popular

O Partido Popular (PP) é un partido político conservador español situado no espectro da dereita política. Foi fundado en 1989, cando adoptou a súa denominación actual, que substituíu a de Alianza Popular (AP), partido fundado en 1976 por Manuel Fraga.

É un dos partidos maioritarios de España. Desde 2019, o PP é o segundo grupo máis numeroso en ambas as cámaras das Cortes Xerais e goberna en cinco comunidades autónomas e en Ceuta. É, coas presidencias de José María Aznar e Mariano Rajoy, a segunda formación que máis anos gobernou o país desde o restablecemento da democracia, por detrás do PSOE.

 Historia 

O Partido Popular ten a súa orixe en Alianza Popular (AP),​ un partido político fundado en 1976 como federación de pequenos partidos conservadores, liderados por antigos dirixentes do franquismo. Nas eleccións xerais de 1977, as primeiras trala ditadura, obtivo 16 escanos. Nas eleccións xerais de 1979 Alianza Popular participou dentro da Coalición Democrática, co seu presidente Manuel Fraga como cabeza de lista da coalición, e obtivo uns resultados máis modestos (10 escanos).

Trala desfeita da Unión de Centro Democrático (UCD) en 1981, que daquela ocupaba o goberno, Alianza Popular fusionouse con algúns partidos da UCD (Partido Liberal, Partido Demócrata Popular; liberais e democristiáns respectivamente) e mais partidos rexionalistas de dereitas (Unió Valenciana, Unión del Pueblo Navarro e Partido Aragonés) para presentarse ás eleccións xerais de 1982 como AP-PDP. Ese ano pasa a ser o principal partido da oposición con 107 escanos. Esa mesma coalición, desta volta con Centristas de Galicia e sen o PAR, preséntase co nome de Coalición Popular ás eleccións de 1986, nas que obtén 105 deputados. En decembro dese mesmo ano Manuel Fraga dimite como líder do partido e é substituído por Antonio Hernández Mancha.

En 1989 convócase un novo congreso no cal se perfila o partido dun xeito máis liberal ca conservador. Francisco Álvarez Cascos é nomeado secretario xeral do partido e José María Aznar (xacando presidente de Castela e León) é proposto por Fraga como candidato nas eleccións xerais. O partido pásase a chamar Partido Popular.

En 1996 o Partido Popular gaña por primeira vez as eleccións xerais. Javier Arenas substitúe a Álvarez Cascos na dirección do partido. O partido abandona a Internacional conservadora e adscríbese á Internacional demócrata cristiá. No 2000 o Partido Popular obtén a maioría absoluta. No 2003 Mariano Rajoy é elixido por Aznar como sucesor, e en 2004 o PP perde o goberno fronte ao PSOE. Ángel Acebes pasa a ser secretario xeral do partido, que mantén a maioría no Senado. Logo das eleccións xerais de 2008 o PP declarou o seu carácter de partido centrista e reformista, abríndose un forte debate interno sobre o exercicio de oposición e sobre as relacións con outras forzas políticas, especialmente as nacionalistas. O Congreso Nacional do PP apoia as teses de Mariano Rajoy, que é reelixido presidente, con María Dolores de Cospedal como secretaria xeral.

En 2011 o PP gaña as eleccións con maioría absoluta e pasa a ocupar o goberno ata 2018, cando Rajoy perde unha moción de censura impulsada polo PSOE. Desde entón, con Pablo Casado como novo presidente, o PP perde contra o PSOE as dúas eleccións xerais celebradas en 2019, nas que ve ocupada a parte máis dereitista do seu espazo electoral polo partido emerxente Vox, de extrema dereita.

 Comité Executivo Nacional 

miniatura|Sede nacional del PP, no nº 13 da Rúa Génova de Madrid.
miniatura|Estrutura Orgánica xeral do Partido Popular

Esta é a composición do comité executivo nacional do PP logo do XIX congreso do partido e actualizada a setembro de 2020:

 Presidente fundador: Manuel Fraga Iribarne
 Presidente nacional: Pablo Casado Blanco
 Secretario xeral: Teodoro García Egea
 Voceiro: José Luis Martínez-Almeida Navasqüés
 Vicesecretarios xerais:
 Vicesecretaria de Organización: Ana Beltrán Villalba
 Vicesecretario de Territorial: Antonio Pablo González Terol
 Vicesecretaria de Sectorial: María Elvira Rodríguez Herrer
 Vicesecretaria de Política Social: Ana Pastor Julián
 Vicesecretario de Comunicación: Pablo Montesinos Aguayo
 Vicesecretario de Participación: Jaime de Olano Vela
 Voceiros nas institucións:
 Voceira no Congreso dos Deputados: Concepción Gamarra Ruiz-Clavijo
 Voceiro no Senado: Javier Maroto Aranzábal
 Voceira no Parlamento Europeo: Dolors Montserrat Montserrat

 Presidentes rexionais 
O Partido Popular ten presenza en todas as comunidades e cidades autónomas de España. A setembro de 2020, o PP goberna en cinco das 17 autonomías e en Ceuta.

 Comunidade Delegación Presidente de delegación Preside o Goberno Autonómico Goberna en coalición con Principal partido da oposición Oposición minoritaria   Partido Popular Andaluz  Juan Manuel Moreno   X    Partido Popular de Aragón  Luis María Beamonte Mesa   X    Partido Popular de Canarias  María Australia Navarro de Paz   X    Partido Popular de Cantabria  María José Sáenz de Buruaga Gómez   X    Partido Popular de Castilla-La Mancha  Francisco Javier Núñez Núñez   X    Partido Popular de Castilla y León  Alfonso Fernando Fernández Mañueco  X    Partit Popular Català  Alejandro Fernández Álvarez   X 20px Ceuta  Partido Popular de Ceuta  Juan Jesús Vivas  X    Partido Popular de la Comunidad de Madrid  Pío García-Escudero Márquez  X    Partido Popular de Navarra  Ana Beltrán Villalba   X    Partido Popular de la Comunidad Valenciana  Isabel Bonig Trigueros  X     Partido Popular de Extremadura  José Antonio Monago Terraza  X     Partido Popular de Galicia  Alberto Núñez Feijóo  X     Partido Popular de las Islas Baleares  Gabriel Company Bauzà   X     Partido Popular de La Rioja  Juan Ignacio Ceniceros González  X   20px Melilla  Partido Popular de Melilla  Juan José Imbroda Ortiz  X     Partido Popular del País Vasco  Amaya Fernández Angulo   X   Partido Popular de Asturias  Vacante   X     Partido Popular de la Región de Murcia  Fernando López Miras  X 

 Líderes 
 Presidentes 
Nome(Nacemento-morte)ImaxeCongresoPeríodo no cargoInicioFinalManuel Fraga<small>(1922-2012)75pxIX Congreso (AP)20 de xaneiro de 19891 de abril de 1990José María Aznar<small>(1953-)75pxX Congreso1 de abril de 19906 de febreiro de 1993XI Congreso6 de febreiro de 199320 de xaneiro de 1996XII Congreso20 de xaneiro de 199630 de xaneiro de 1999XIII Congreso30 de xaneiro de 199926 de xaneiro de 2002XIV Congreso26 de xaneiro de 20022 de outubro de 2004Mariano Rajoy<small>(1955-)75pxXV Congreso2 de outubro de 200421 de xuño de 2008XVI Congreso21 de xuño de 200818 de febreiro de 2012XVII Congreso18 de febreiro de 201212 de febreiro de 2017XVIII Congreso12 de febreiro de 201721 de xullo de 2018Pablo Casado<small>(1981-)75pxXIX Congreso21 de xullo de 20182 de abril de 2022Alberto Núñez Feijóo<small>(1961-)centro|senmarco|78x78pxXX Congreso2 de abril de 2022No cargo

 Secretario xeral 
Nome(Nacemento-morte)ImaxeCongresoPeríodo no cargoInicioFinalFrancisco Álvarez-Cascos<small>(1947-)75pxIX Congreso (AP)20 de xaneiro de 19891 de abril de 1990X Congreso 1 de abril de 19906 de febreiro de 1993XI Congreso 6 de febreiro de 199320 de xaneiro de 1996XII Congreso 20 de xaneiro de 199630 de xaneiro de 1999Javier Arenas<small>(1957-)75pxXIII Congreso 30 de xaneiro de 199926 de xaneiro de 2002XIV Congreso 26 de xaneiro de 20024 de setembro de 2003Mariano Rajoy<small>(1955-)75px—4 de setembro de 20032 de outubro de 2004Ángel Acebes<small>(1958-)75pxXV Congreso 2 de outubro de 200421 de xuño de 2008María Dolores de Cospedal<small>(1965-)75pxXVI Congreso 21 de xuño de 200818 de febreiro de 2012XVII Congreso 18 de febreiro de 201212 de febreiro de 2017XVIII Congreso 12 de febreiro de 201721 de xullo de 2018Teodoro García Egea<small>(1985-)75pxXIX Congreso 26 de xullo de 201822 de febreiro de 2022Cuca Gamarra(1985-)centro|senmarco|100x100pxXX Congreso2 de abril de 2022No cargo

 Resultados electorais 
 Eleccións xerais 
  ← Eleccións xerais españolas Eleccións Candidato Votos % Deputados Senadores Notas 1989  José María Aznar  5.285.972  25,79%      En coalición con UPN e CdG.No Congreso dos deputados 2 escanos correspondían a UPN e outros a CdG. No Senado, 3 escanos correspondían a UPN e outro a CdG. 1993  José María Aznar  8.201.463  34,76%      En coalición con UPN.No Congreso dos deputados 3 escanos correspondían a UPN e no Senado outros 3 escanos tamén de UPN. 1996  José María Aznar  9.716.006  38,79%      En coalición con UPN e PAR.No Congreso dos deputados 3 escanos correspondían a UPN e 1 ao PAR. No Senado, 3 a UPN e 3 ao PAR. 2000  José María Aznar  10.321.178  44,52%      En coalición con UPN, UPM e PAR.No Congreso dos deputados 3 escanos correspondían a UPN e 1 ao PAR. No Senado, 3 escanos correspondían a UPN e 1 a UPM. 2004  Mariano Rajoy  9.763.144  37,71%       En coalición con UPN, UPM, UV e IdF.No Congreso dos deputados 2 escanos correspondían a UPN. No Senado, 3 correspondían a UPN, 1 a UPM e 1 a UV. 2008  Mariano Rajoy  10.278.010  39,44%      En coalición con UPN.No Congreso dos deputados 2 escanos correspondían a UPN, mentres que no Senado, 3. 2011  Mariano Rajoy  10.866.566   44,63%      En coalición con UPN, PAR, EU, CCN e AMF.No Congreso dos Deputados, un dos escanos correspondía a UPN. No Senado, 2 escanos correspondían a UPN, 3 ao PAR e 2 a CCN. 2015  Mariano Rajoy  7.215.530   28,72%      En coalición con UPN, PAR, FAC e AMF. 2016  Mariano Rajoy  7.906.185  33,03%      En coalición con UPN, PAR, FAC e AMF.2019 (abril) Pablo Casado 4.373.653 16,69%2019 (novembro) Pablo Casado 5.047.040 20,81%

 Eleccións municipais 
 Comicios Líder # de votos % Concelleiros Notas 1991  José María Aznar  4.775.051  25,3%    1995  José María Aznar  7.334.135  34,4%    1999  José María Aznar  7.334.135  34,4%    2003  José María Aznar  7.875.762  34,3%    2007  Mariano Rajoy  7.916.075  35,6%    2011  Mariano Rajoy  8.476.138  37,5%    2015  Mariano Rajoy  6.057.767  27,1%   2019 Pablo Casado 5.154.728  22,62% 

 Eleccións ao Parlamento Europeo 
 Comicios Cabeza de lista # de votos % Escanos Notas 1989  Marcelino Oreja  3.395.015  21,41%    En coalición con UPN e CdG. 1994  Abel Matutes  7.453.900  40,12%    En coalición con UPN. 1999  Loyola de Palacio  8.410.993  39,74%    En coalición con UPN. 2004  Jaime Mayor Oreja  6.393.192	  41,21%    En coalición con UPN. 2009  Jaime Mayor Oreja  6.670.23  42,72%    2014  Miguel Arias Cañete  4.098.339  26,09%    2019  Dolors Monserrat  4.519.205  20,15%   

 Simboloxía 
dereita|miniatura|Imaxe do PP na súa sede de Ribadavia.

Segundo está descrito nos estatutos aprobados polo Partido Popular no XVI Congreso celebrado en xuño de 2008:

Desde 2019, un novo símbolo foi substituíndo paulatinamente o anterior. O actual destaca pola novidosa forma da gaivota, que semella un corazón, e que adoita presentar as cores da bandeira de España. O logo anterior, co que conviviu durante varios meses, estreárase en xullo de 2015 e amais de por presentar unha nova tipografía para o logotipo 'populares', destacaba por enmarcar o conxunto nun círculo. Deste logo, todo en cor azul, comentouse a semellanza co do partido Podemos. Este símbolo substituíu o que se empregaba desde xuño de 2008, coas siglas da formación e a gaivota en branco sobre un recadro azul coas esquinas arredondadas e o bordo de cor gris. A composición anterior databa de xaneiro de 2008 e nela as siglas e a gaivota estaban sobre dúas esferas azuis.

 Imaxe 
A imaxe estilizada dunha ave coroa os dous pés no logotipo do partido. Esta imaxe é coñecida hoxe en día como unha gaivota, mais nas súas orixes presentouse como un albatros. Foi no congreso de xuño de 2008 cando os novos estatutos mudaron a denominación a "gaivota" (Art. 1º, punto 3) quizais por descoñecemento do propio redactor dos estatutos, xa que hoxe en día, o Partido Popular segue entregando os premios "Albatros de Ouro". O autor do logotipo orixinal, Fernando Martínez Vidal, afirma que a ave do logotipo non é unha gaivota nin un albatros, senón dun carrán.«O símbolo do Partido Popular non é unha gaivota, é un carrán.» ABC, 23/05/2015. Consultado o 9 de xullo de 2015.

 Himno 
O himno deste partido foi o mesmo desde a súa formación. A composición foi encargada en 1989 por Miguel Ángel Rodríguez a Manuel Pacho, un coñecido compositor de jingles como «Vacaciones Santillana». Segundo o seu creador, é un himno apegadizo e recoñecible que encarna os valores de emprendemento e individualidade propios do liberalismo, a diferenza dos valores de «colectividade e de unión» que se esperarían dun himno dun partido de esquerdas.

 Fundacións 
O PP conta con diversas fundacións e organizacións afíns que desenvolven tarefas de investigación teórica, cooperación internacional, documentación e análise, entre outras:
 Fundación para el Análisis y los Estudios Sociales (FAES)
 Grupo de Estudios Estratégicos (GEES)
 Humanismo y Democracia

 Notas 

 Véxase tamén 

 Outros artigos 
 Partido Popular de Galicia

 Ligazóns externas 
 Sitio web oficial do Partido Popular
 Sitio web de Novas Xeracións